ai4bharat/Pralekha huggingface dataset:
சட்டம் மற்றும் நீதித்துறை அமைச்சகம்
ஆப்பிள் அலைபேசிகளிலும் உமங் செயலி தளத்திலும் நியாய பந்து செயலி நாளை அறிமுகம்
இந்திய அரசியலமைப்பு பிரிவு 39 ஏ-வின் கீழ் இலவச சட்ட உதவியை வழங்கும் வகையில் நியாய பந்து செயலியை ஆப்பிள் அலைபேசிகளிலும் புதிய மின் அரசாளுமைக்கான யூனிஃபைட் அலைபேசிச் செயலி  தளத்திலும் இனி பயன்படுத்தலாம். நாளை  அரசியலமைப்பு தினம் கொண்டாடப்படுவதை முன்னிட்டு அன்று இந்த சேவையை நீதித்துறை செயலாளர் தொடங்கி வைப்பார்.
உமங் செயலி தளத்தில் நியாய பந்து செயலி அறிமுகப்படுத்தப்படுவதன் மூலம் இதில் பதிவு செய்துள்ள சுமார் 2.5 கோடி பேர் பயனடைவார்கள். அறிமுக விழாவின்போது இந்திய அரசியலமைப்பு தினத்தை முன்னிட்டு சிறப்பு இணைய கருத்தரங்கும் நடைபெறவிருக்கிறது. இந்த நிகழ்ச்சிகளை 2020 நவம்பர் 26-ஆம் தேதி நண்பகல் 12 மணிக்கு https://webcast.gov.in/molj/doj/ என்னும் முகவரியில் நேரலையாகக் காணலாம்.
எளிய மக்களுக்கு அதிகாரம் அளிக்கும் வகையில் தொழில்நுட்பத்தை பிரபலப்படுத்தி அதன்மூலம் மாற்றம் ஏற்படுத்தும் நோக்கத்துடன் கடந்த 2019-ஆம் ஆண்டு பிப்ரவரி மாதம் மத்திய சட்டம் மற்றும் நீதி, தகவல் தொழில்நுட்பத் துறை அமைச்சர் திரு ரவிசங்கர் பிரசாத் நியாய பந்து அலைபேசிச் செயலியை தொடங்கி வைத்தது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1675570
சுகாதாரம் மற்றும் குடும்ப நலத்துறை அமைச்சகம்
மாநிலங்கள், யூனியன் பிரதேசங்கள் வசம் இரண்டு கோடிக்கும் அதிகமான தடுப்பூசி டோஸ்கள் கையிருப்பு
இரண்டு கோடிக்கும் அதிகமான  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்கள் வசம் கையிருப்பில் உள்ளதாக மத்திய சுகாதார அமைச்சகம் தெரிவித்துள்ளது.
அடுத்த மூன்று நாட்களில், மாநிலங்களுக்கும், யூனியன் பிரதேசங்களுக்கும் 2,94,660 தடுப்பூசி டோஸ்களை மத்திய அரசு கூடுதலாக அளிக்க உள்ளது.
இதுவரை, சுமார் 20 கோடி  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், மத்திய அரசு இலவசமாக வழங்கியுள்ளது. இன்று காலை எட்டு மணி வரையிலான நிலவரப்படி, 18,71,13,705 டோஸ் தடுப்பு மருந்து  பயன்படுத்தப்பட்டுள்ளது.
தமிழக நிலவரம் : தமிழ்நாட்டுக்கு இதுவரை 86,55,010 தடுப்பூசி டோஸ்கள் அளிக்கப்பட்டுள்ளன. இதில் 72,35,714 தடுப்பூசி டோஸ்கள் பயன்படுத்தப்பட்டுள்ளன. 14,19,296 தடுப்பூசி டோஸ்கள் தமிழகத்தின்வசம் கையிருப்பில் உள்ளன.
சென்னை மாநகராட்சிக்கு இதுவரை 4,50,000 தடுப்பூசி டோஸ்கள் அளிக்கப்பட்டுள்ளன. 4,50,000 தடுப்பூசி டோஸ்கள் சென்னை மாநகராட்சிவசம் கையிருப்பில் உள்ளன.
புதுச்சேரி நிலவரம் : புதுச்சேரி யூனியன்பிரதேசத்திற்கு இதுவரை 4,27,140 தடுப்பூசி டோஸ்கள் அளிக்கப்பட்டுள்ளன. இதில் 2,31,405 தடுப்பூசி டோஸ்கள் பயன்படுத்தப்பட்டுள்ளன. 1,95,735 தடுப்பூசி டோஸ்கள் புதுச்சேரிவசம் கையிருப்பில் உள்ளன. மேலும் 29,890 தடுப்பூசி டோஸ்கள் வழங்கப்படவுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1719266((
பொருளாதார விவகாரங்களுக்கான மத்திய அமைச்சரவைக் குழு
சென்னை-பெங்களூர் தொழில் பெருவழிப் பாதை திட்டத்தின் கீழ் கிருஷ்ணாபட்டனம் மற்றும் துமகுருவில் முனையங்கள் அமைக்க மத்திய அமைச்சரவை ஒப்புதல்
சென்னை-பெங்களூர் தொழில் பெருவழிப் பாதை  திட்டத்தின் கீழ் கிருஷ்ணாபட்டனம் மற்றும் துமகுருவில் தொழில் பாதை முனையம் அமைக்க பிரதமர் நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
கிரேட்டர் நொய்டாவில் பன்முக தளவாட மையம் மற்றும் பன்முக போக்குவரத்து மையம் அமைக்கவும் மத்திய அமைச்சரவை ஒப்புதல் அளித்துள்ளது.
இந்த திட்டங்களுக்கு மொத்தமாக ரூபாய் 7,725 கோடி செலவாகும் என்று மதிப்பிடப்பட்டுள்ளது. 2.8 லட்சத்துக்கும் அதிகமான நபர்களுக்கு வேலைவாய்ப்பு கிடைக்கும்.
மேற்கண்ட திட்டங்களை தொழில் ஊக்குவிப்பு மற்றும் உள்நாட்டு வர்த்தக துறை முன்மொழிந்து உள்ளது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1684629
------
(
சுற்றுலா அமைச்சகம்
கடந்த இரண்டு நாட்களில் `Stranded in India' இணையதளம் மூலம் உதவிகோரி 500க்கும் மேற்பட்ட விசாரணைகள் / கோரிக்கைகள் சுற்றுலா அமைச்சகத்துக்கு வந்துள்ளன
சர்வதேச சுற்றுலாப் பயணிகளுக்கு உதவுவதற்காக இந்திய அரசின் மத்திய சுற்றுலா அமைச்சகம் 2020 மார்ச் 31 ஆம் தேதி ‘Stranded in India’ என்ற இணையதளத்தைத் தொடங்கியது. முதல் இரண்டு நாட்களிலேயே அந்த தளத்தின் மூலம் 500க்கும் மேற்பட்ட விசாரணைகள் / கோரிக்கைகள் பெறப்பட்டுள்ளன. இந்த விசாரணைகளைக் கையாள்வதற்கு வெளியுறவு அமைச்சகம் மற்றும் மாநில அதிகாரிகளின் ஆதரவுடன் இந்த அமைச்சகம் கூட்டு முயற்சிகள் மேற்கொண்டு, சுற்றுலாப் பயணிகளுக்கான உதவிகளை ஒருங்கிணைப்பு செய்து வருகிறது. விருந்தினர்களுக்கு ஏற்பட்டுள்ள சிரமங்கள் தொடர்பாக அந்தந்த தூதரகங்களுடன் அமைச்சகம் ஒருங்கிணைப்பு செய்து வருகிறது.
சுற்றுலாப் பயணிகளிடம் இருந்து வந்துள்ள பெரும்பாலான விசாரணைகள் தங்கள் தாய்நாட்டுக்குத் திரும்பிச் செல்வதற்கான வசதிகள் பற்றியதாக உள்ளது. தங்களால் திரும்பிச் செல்ல முடியாத நிலையில், விசா அனுமதி காலத்தை நீட்டித்துத் தர வேண்டும் என்றும் அவர்கள் கோரியுள்ளனர்.
முடக்கநிலை காலம் முடிந்ததும் விமான பயணம் மேற்கொள்ள வசதியாக டெல்லி, மும்பை போன்ற பெருநகரங்களுக்குச் சென்று சேருவதில் உள்ள பிரச்சினைகள் பற்றியும் அவர்கள் குறிப்பிட்டுள்ளனர்.
இந்தப் பிரச்சினைக்குத் தீர்வு காண மாநில அதிகாரிகளுடன் இணைந்து சுற்றுலா அமைச்சகம் தீவிர நடவடிக்கைகள் எடுத்து வருகிறது. உணவு, மருந்து, வயது முதிர்ந்த சுற்றுலாப் பயணிகளுக்கான மருந்து போன்ற அவசர கால உதவிகளை அளிப்பது துரிதப்படுத்தப் பட்டுள்ளது.
முடக்கநிலை காலத்தில் இந்த விருந்தினர்களை தங்க வைத்திருக்கும் ஹோட்டல் நிர்வாகங்களுடன், இந்த அமைச்சகத்தின் ஹோட்டல் மற்றும் உணவகப் பிரிவு தொடர்ந்து தொடர்பில் இருந்து வருகிறது. விருந்தினர்களுக்கு ஏதும் சிரமங்கள் ஏற்பட்டிருந்தால், அவை தொடர்பாக அவர்களுடைய நாட்டின் தூதரகத்துடன் அமைச்சகம் ஒருங்கிணைப்பு செய்து வருகிறது. இந்த விருந்தினர்கள் வெளியேறிச் செல்வதற்கு தூதரகங்கள் ஏற்பாடு செய்யும் வரையில் அவர்களுக்கான ஆதரவை நீட்டிக்க வேண்டும் என்றும், நடைமுறை விதிகளை பின்பற்ற வேண்டும் என்றும் ஹோட்டல் நிர்வாகங்கள் கேட்டுக்கொள்ளப் பட்டுள்ளன.
விருந்தினர்களுக்கு ஏற்படும் பிரச்சினைகள் குறித்து உடனுக்குடன் தீர்வு காண்பதற்காக , மத்திய, மாநில அளவில் உள்ள சுற்றுலாத் துறை அதிகாரிகள், மாநில சுற்றுலாத் துறை பிரதிநிதிகளைக் கொண்ட பணிக் குழு ஒன்றை சுற்றுலா அமைச்சகம் உருவாக்கியுள்ளது. ஒருங்கிணைப்புக் குழு வாட்ஸப், இமெயில்கள் மற்றும் தொலைபேசிகள் மூலம் இயங்கிக் கொண்டுள்ளன. தகவல் பரிமாற்றம் எளிதாக நடைபெறுவது மற்றும் பிரச்சினைகளுக்கு விரைவாகத் தீர்வு காண்பதை உறுதி செய்வதற்கு இந்த அணுகுமுறை பின்பற்றப்படுகிறது.
சுற்றுலா அமைச்சகத்தில் இப்போது 1363 என்ற ஹெல்ப்லைன் வசதி தினமும் 24 மணி நேரமும் இயங்கிக் கொண்டுள்ளது. சுற்றுலாப் பயணிகளுக்கு சமீபத்திய சரியான தகவல்கள் அளிப்பதை இந்த மையம் உறுதி செய்கிறது.
மேலும் விவரங்களுக்கு தயவுசெய்து strandedinindia.com அல்லது incredibleindia.org இணையதளத்தைப் பாருங்கள்.
பெண்கள் மற்றும் குழந்தை நலன் அமைச்சகம்
நாட்டின் 26 கோடி பள்ளிக் குழந்தைகளுக்கும், குழந்தை உதவித் தொலைபேசி வசதி மற்றும் பாக்ஸோ மின்னணுப் பெட்டி தகவல் வசதி அளிக்கப்பட்டுள்ளது
திருமதி. மேனகா காந்தி மத்திய மனிதவள மேம்பாட்டுத்துறை அமைச்சரிடம் தெரிவித்த யோசனையின்பேரிலான தனித்துவ நடவடிக்கை
குழந்தைகள் உதவித் தொலைபேசி  24 மணிநேரக் குழந்தைகளுக்கான சேவை மற்றும் பாக்ஸோ மின்னணுப் பெட்டி ஆகியன குறித்த தகவல்களை 6 ஆம் வகுப்பு முதல் 12ஆம் வகுப்பு வரையிலான அனைத்து பாடப்புத்தகங்களின் முகப்புஅட்டையின் பின்பக்கத்தில் தேசியக் கல்வி ஆராய்ச்சி பயிற்சி சபை  வெளியிட்டுள்ளது. குழந்தைகள் தங்களுக்குச் சாத்தியமான, பாதுகாப்பு/புகார்களைப் பற்றி, அனைத்து விஷயங்களையும் அறிந்து கொள்வதற்காக மகளிர்-குழந்தைகள் மேம்பாட்டு அமைச்சகம் கேட்டுக் கொண்டபடி, மனிதவள மேம்பாட்டு அமைச்சகமும், என்சிஈஆர்டியும் இந்தத் தகவலை இவ்வாறு வெளியிடுவதற்கு ஒப்புக்கொண்டன. சென்ற ஆண்டு, திருமதி மேனகா சஞ்சய் காந்தி தொலைபேசி மூலம் திரு. ஜவ்டேகரைத் தொடர்பு கொண்டு, பாக்ஸோ மின்னணுப் பெட்டி, குழந்தைகள் உதவித் தொலைபேசி சேவை 1098 ஆகியவற்றை என்சிஈஆர்டி வெளியீடுகள் மூலம் பிரபலப்படுத்துவது, கல்வித் திரைப்படங்கள் மூலம் பள்ளிகளில் குழந்தைகள் பாலியல் ரீதியில் தவறாகப் பயன்படுத்துவதைத் தடுப்பது பற்றிய திரைப்படங்களைத் திரையிடுவது, பள்ளிப் பணியாளர்கள் நியமனத்தில் கடுமையான நெறிமுறைகளைப் பின்பற்றுவது ஆகியவை குறித்து பரிந்துரை செய்தார்.
இந்தப் பாடப்புத்தகங்கள் மூலம் இந்தத் தகவல்கள் 15 லட்சம் பள்ளிகளில் பயிலும் சுமார் 26 கோடி பள்ளிக் குழந்தைகளுக்குச் சென்றடையும் என எதிர்பார்க்கப்படுகிறது. சமூக அறிவியல் பாடப் புத்தகத்தில் மேற்குறித்த பிரச்சினைகள் பற்றிய அத்தியாயத்தைச் சேர்க்கலாம் என்றும், என்சிஈஆர்டி-க்கு ஆலோசனை தெரிவிக்கப்பட்டது. இந்த நடவடிக்கைகள் 12-ஆம் வகுப்புவரை தொடருவதால், இளம் உள்ளங்களில் போதுமான அளவு தாக்கத்தை ஏற்படுத்தும் எனவும் எதிர்பார்க்கப்படுகிறது.
குழந்தைகள் உதவித் தொலைபேசி சேவை 1098 என்பது, தேசிய அளவிலான 24 மணிநேர இலவச அவசரக் குழந்தைகளுக்கான தொலைபேசிச் சேவையாகும். நாடெங்கும் 412 இடங்களில் தற்போது இந்தத் தொலைபேசிச் சேவை செயல்பாட்டில் உள்ளது. 2016 ஏப்ரல் முதல் 2017 மார்ச் வரையிலான காலத்தில் இந்த அவசரத் தொலைபேசிச் சேவை மூலம் 1.45 கோடி அழைப்புகள் பெறப்பட்டன. 2017 ஏப்ரல் முதல் நவம்பர் வரையிலான காலத்தில் 78 லட்சத்திற்கும் கூடுதலான அழைப்புகள் பெறப்பட்டன. இந்தத் தொலைபேசிச் சேவை இக்கட்டில் உள்ள குழந்தைகளுக்குத் தொலைநிலை ஆலோசனை மூலமாகவோ நேரடி மீட்பு மூலமாகவோ உதவி வழங்குகிறது.
பாக்ஸோ மின்னணுப் பெட்டி என்பது ஆன்லைன் மூலமான புகார் மேலாண்மை அமைப்பு ஆகும். குழந்தைகளுக்கு எதிரான பாலியல் குற்றங்கள் குறித்து எளிதாகவும், நேரடியாகவும் புகார் செய்வதற்கும், சம்மந்தப்பட்ட குற்றவாளிகளுக்கு எதிராக 2012 பாக்ஸோ சட்டத்தின்படி, உடனடி நடவடிக்கை எடுக்கவும் இது உதவுகிறது. புதுதில்லியில் 26.08.2016 அன்று மகளிர் மற்றும் குழந்தைகள் மேம்பாட்டுத் துறை அமைச்சர் திருமதி. மேனகா காந்தி, பாக்ஸோ மின்னணுப் பெட்டித் திட்டத்தைத் தொடங்கிவைத்தார். பாக்ஸோ மின்னணுப் பெட்டி பயன்படுத்துவதற்கான வலைதள முகவரி: : http://www.ncpcr.gov.in/user_complaints.php
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
---------
(Visitor Counter : 149
நீர்வளத் துறை அமைச்சகம்
நாட்டில் உள்ள 91 முக்கிய நீர்த் தேக்கங்களின் நீர் இருப்பு நிலைமை மூன்று சதவீதம் குறைந்துள்ளது
நாட்டில் உள்ள 91 பெரிய நீர்த் தேக்கங்களில் உள்ள நீர் இருப்பு நிலைமை 2018 நவம்பர் 1–ஆம் தேதியுடன் முடிவடைந்த வாரத்தில் 109.247 பில்லியன் கன மீட்டர்  ஆக உள்ளது. இது இந்த நீர்த் தேக்கங்களின் மொத்த தண்ணீர் இருப்புத் திறனில் 67 சதவீதம் ஆகும். 2018 அக்டோபர் 25 –ஆம் தேதியுடன் முடிவடைந்த வாரத்தில் இந்த நீர் இருப்புச் சதவீதம் 70 ஆக இருந்தது. 2018 நவம்பர் 1-ஆம் தேதி முடிவடைந்த வாரத்தில் இந்த நீர்த் தேக்கங்களில் நீர் இருப்பு நிலைமை சென்ற ஆண்டு இதே காலத்தில் இருந்த இருப்புடன் ஒப்பிடுகையில் 99 சதவீதம் ஆகும்; கடந்த 10 ஆண்டுகளில் சராசரி நீர் இருப்பு நிலையுடன் ஒப்பிடுகையில் இது 97 சதவீதமாகும்.
இந்த 91 நீர்த் தேக்கங்களின் மொத்த நீர்ச் சேமிப்புத் திறன் 161.993 பி.சி.எம். ஆகும். இது நாட்டில் உருவாக்கப்பட்டுள்ள மொத்த நீர் கொள்ளளவுத் திறனான 257.812 பி.சி.எம். –வுடன் ஒப்பிடுகையில் 63 சதவீதமாகும். இந்த 91 நீர்த் தேக்கங்களில் 37 –ல் மொத்தம் 60 மெகா வாட்டிற்கும் கூடுதலான உற்பத்தித்திறன் கொண்ட நீர்மின்சக்தித் திறன்கள் இணைந்துள்ளன.
தென் மண்டலத்தில் தண்ணீர் இருப்பு நிலைமை
நாட்டின் தென் மண்டலத்தில் ஆந்திரப்பிரதேசம், தெலங்கானா  கர்நாடகா, கேரளா, தமிழ்நாடு ஆகியன அடங்கியுள்ளன. தெற்கு மண்டலத்தைப் பொறுத்தவரை மத்திய நீர் ஆணையத்தின் கண்காணிப்பில் 31 நீர்த் தேக்கங்கள் அமைந்துள்ளன. இவற்றின் மொத்த தண்ணீர் சேமிப்புத் திறன் 51.59 பி.சி.எம். ஆகும். இந்த நீர்த் தேக்கங்களில் தற்போது 32.50 பி.சி.எம். தண்ணீர் இருப்பதாகவும் இது மொத்தத் தண்ணீர் சேமிப்புத் திறனில் 63 சதவீதம் என்றும் கணிக்கப்பட்டுள்ளது. இந்த நீர் இருப்பு சென்ற ஆண்டு இதே காலத்தில் 66 சதவீதம் ஆகும். இந்த நீர்த் தேக்கங்களில் இதே காலத்தில் கடந்த 10 ஆண்டுகளில் சராசரி நீர் இருப்பு 66 சதவீதமாகும். இவ்வாறு சென்ற ஆண்டு இதே காலத்தில் இருந்த தண்ணீர் இருப்புநிலையை விட இந்த ஆண்டு குறைவாக உள்ளது. அதேபோல், கடந்த 10 ஆண்டு சராசரி நீர் இருப்புடன் ஒப்பிடுகையிலும் இது குறைவாகும்.
சென்ற ஆண்டு இதே காலத்துடன் ஒப்பிடுகையில் தண்ணீர் இருப்பு நிலைமை தமிழ்நாடு, ஹிமாச்சலப்பிரதேசம், பஞ்சாப், ராஜஸ்தான், உத்திரப்பிரதேசம், உத்ராகண்ட், மத்தியப் பிரதேசம், சத்தீஸ்கர், கர்நாடகா, கேரளா சிறப்பாகவே உள்ளது. ஜார்க்கண்ட், ஒடிசா, மேற்கு வங்காளம், திரிபுரா, குஜராத், மகாராஷ்டிரா, ஆந்திரப்பிரதேசம் மற்றும் தெலங்கானா , ஆந்திரப்பிரதேசம், மற்றும் தெலங்கானா மாநிலங்களில் சென்ற ஆண்டு இதே காலத்துடன் ஒப்பிடுகையில் நீர் இருப்பு நிலைமை குறைவாகவே உள்ளது.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
பெண்கள் மற்றும் குழந்தை நலன் அமைச்சகம்
கன்யா சிக்ஷா பிரவேஷ் உத்சவ் பிரச்சாரம்
பள்ளி செல்லா வளரிளம் பெண்களை  முறையான பள்ளிக் கல்வியில் மீண்டும் சேர்க்க கன்யாசிக்ஷா பிரவேஷ் உத்சவ் என்ற சிறப்பு இயக்கம் 2022, மார்ச் 07 அன்று தொடங்கப்பட்டது. பிரபந்த் இணையப்பக்க இறுதி அறிக்கையின்படி, 22 மாநிலங்கள் / யூனியன் பிரதேசங்களில் மொத்தம் 1,44,107 பள்ளி செல்லா வளரிளம் பெண்கள் அடையாளம் காணப்பட்டனர். இவர்களில் 1,00,786 பேர் மீண்டும் கல்வி முறையில் சேர்க்கப்பட்டுள்ளனர்.
தமிழ்நாட்டில் பள்ளி செல்லா வளரிளம் பெண்களாக 3483 பேர் அடையாளம் காணப்பட்டு பள்ளிக் கல்வியில் மீண்டும் சேர்க்கப்பட்டுள்ளனர்.
இத்தகவலை மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இரானி மாநிலங்களவையில் எழுத்துப்பூர்வமாக அளித்த பதிலில் தெரிவித்தார்.
குடியரசுத் துணைத் தலைவர் செயலகம்
தொழில்முனைவு திறனுள்ள இளைஞர்கள் கிராமங்களுக்கு திரும்பி விவசாயம் செய்வதை ஊக்குவிக்க வேண்டும்: குடியரசு துணைத் தலைவர்
இந்திய விவசாயிகளின் நிலையை மேம்படுத்துவதற்கும், விவசாயத்தை லாபகரமானதாக ஆக்குவதற்கும் வேளாண் துறையில் சீர்திருத்தங்கள் மிகவும் அவசியம் என்று குடியரசு துணைத் தலைவர் திரு எம் வெங்கையா நாயுடு இன்று கூறினார்.
இதை அடைவதற்கு கூட்டு நடவடிக்கை தேவை என்றும் வேளாண் சமூகத்திற்கு நல்ல பலன்களை அளிக்கும் அமைப்பை வடிவமைக்க விவசாயிகள் மற்றும் வேளாண் விஞ்ஞானிகளுடன் பேச்சுவார்த்தை தேவை என்றும் அவர் வலியுறுத்தினார்.
'இந்தியாவில் விவசாயம்: விவசாயிகளின் வருவாயை இரட்டிப்பாக்குவதில் தற்போதைய சவால்கள்' எனும் தலைப்பில் ஆந்திரப் பிரதேச முன்னாள் தலைமைச் செயலாளர் டாக்டர் மோகன் கண்டா எழுதிய புத்தகத்தை வெளியிட்டு பேசிய குடியரசு துணைத் தலைவர், இந்திய விவசாயிகள் தங்களது முழு திறனை அடைவதில் உள்ள சிக்கல்களை அடையாளம் காண வேண்டும் என்று கூறினார்.
விவசாயத்தை லாபகரமானதாகவும் நீடித்து நிலைக்கக் கூடியதாகவும் ஆக்குவதற்கு மத்திய மற்றும் மாநில அரசுகளுக்கு இடையே ஒருங்கிணைந்த நடவடிக்கை தேவை என்றும் இதற்கு முதன்மையான முன்னுரிமை அளிக்கப்பட வேண்டும் என்றும் திரு நாயுடு தெரிவித்தார்.
கொள்கை வடிவமைப்பாளர்கள் மற்றும் ஊடகங்கள் விவசாயத்தை நோக்கி நேர்மறையான நிலையை கொண்டிருக்க வேண்டும் என்று குடியரசு துணைத் தலைவர் வலியுறுத்தினார்.
கொரோனா பெருந்தொற்று காலத்திலும் வரலாறு காணாத அளவுக்கு உணவு தானியம் மற்றும் தோட்டப் பயிர்களை உற்பத்தி செய்ததற்காக விவசாயிகளை அவர் பாராட்டினார்.
தொழில்முனைவு திறனுள்ள இளைஞர்கள் கிராமங்களுக்கு திரும்பி விவசாயம் செய்வது குறித்து மகிழ்ச்சி தெரிவித்த அவர், இதை நாம் ஊக்குவிக்க வேண்டும் என்று கூறினார்.
நமது மக்கள்தொகை வலிமையை லாபகரமாக பயன்படுத்துவதற்கு வேளாண் தொழில் முனைதல் சிறப்பான வழி என்று குடியரசு துணைத் தலைவர் கூறினார்.
சீர்திருத்தங்களை கொண்டு வருவதற்கு இந்தியா என்ற மனப்பான்மையுடன் மத்திய அரசு மற்றும் மாநில அரசுகள் ஒருங்கிணைந்து செயல்பட வேண்டும் என்றும் அவர் கூறினார்.
நாடாளுமன்றம், அரசியல் தலைவர்கள், கொள்கை வடிவமைப்பாளர்கள் மற்றும் ஊடகங்கள் ஆகிய நான்கு பிரிவுகளும் வேளாண்மை குறித்த நேர்மறையான எண்ணத்துடன் செயல்பட வேண்டும் என்று திரு நாயுடு கேட்டுக் கொண்டார்.
விவசாயத்தை லாபகரமான தொழிலாக்குவதற்கு நீண்டகால கொள்கை மாற்றங்கள் மற்றும் அமைப்பு ரீதியான சீர்திருத்தங்கள் தேவை என்றும் அவர் வலியுறுத்தினார்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1708728
----
(Visitor Counter : 189
அறிவியல் மற்றும் தொழில்நுட்பத்துறை
சிஎஸ்ஐஆர் ஆய்வகங்கள் ஆராய்ச்சி மற்றும் கண்டுபிடிப்புகளுக்கான உலகளாவிய மையமாக மாற்றம் பெறும்: மத்திய அமைச்சர் டாக்டர் ஜிதேந்திரசிங்
மத்திய அறிவியல் மற்றும் தொழில்நுட்ப துறை இணை அமைச்சர்  டாக்டர் ஜிதேந்திரசிங் ‘ஒரு வாரம், ஒரு ஆய்வகம்’ என்ற தனித்துவமான பிரச்சாரத்தை தொடங்கி வைத்து அதற்கான இலச்சினையை புதுதில்லியில் வெளியிட்டார்.
நாடு முழுவதும் உள்ள சிஎஸ்ஐஆர் எனப்படும் அறிவியல் தொழிலக ஆய்வக கவுன்சிலின் 37 ஆய்வகங்கள் தங்களது கண்டுபிடிப்புகள், தொழில்நுட்பங்களை பிற ஆய்வகங்களுக்கும் பங்குதாரர்களுக்கும் தெரிவிக்கும் வகையில் இந்தப் பிரச்சாரம் ஏற்பாடு செய்யப்பட்டுள்ளது.
இந்த நிகழ்ச்சியில் பேசிய மத்திய அமைச்சர், கடந்த 2014 மே மாதம் முதல் பிரதமர் நரேந்திர மோடி அனைத்து அறிவியல் முயற்சிகளுக்கும் தொடர்ந்து அளித்து வரும் ஆதரவால் அறிவியல், தொழில்நுட்பம் மற்றும் புதுமைகள் சூழலில் இந்தியா தினமும் புதிய உச்சங்களை எட்டி வருவதாக அவர் தெரிவித்தார்.
மேலும், இந்தியாவின் அறிவியல் அணுகுமுறை நாளுக்கு நாள் முன்னேறி வருவதை நம்மால் பார்க்க முடிகிறது. சர்வதேச புதுமைகள் கண்டுபிடிப்பு தர வரிசையில் 2015 ஆம் ஆண்டில் 81 வது இடத்தில் இருந்த இந்தியா 2022 ஆம் ஆண்டில் 40 வது இடத்திற்கு முன்னேறி உள்ளது. அறிவியல் துறையில் உலகில் வேகமாக முன்னேறி வரும் நாடுகளில் இந்தியாவும் வளர்ந்து வருகிறது என்ற 108 வது இந்திய அறிவியல் மாநாட்டில் பிரதமர் நரேந்திர மோடியின் கூற்றுகளை மேற்கோள் காட்டி மத்திய அமைச்சர் பேசினார்.
தொடர்ந்து, ஒரு வாரம் ஒரு ஆய்வகம் பிரச்சாரத்தில் 37 சிஎஸ்ஐஆர் ஆய்வகங்கள் தங்களது தனித்துவ கண்டுபிடிப்புகள் மற்றும் தொழில்நுட்பங்களை வெளிப்படுத்துவதோடு தொழிலகம் மற்றும் ஸ்டார்ட் அப் சந்திப்பு, மாணவர்கள், சமுதாய இணைப்பு ஆகியவை நடக்க உள்ளன என்று தெரிவித்தார்.
தொடர்ந்து நிகழ்ச்சியில் பேசிய சிஎஸ்ஐஆர் தலைமை இயக்குனர் டாக்டர் கலைச்செல்வி இந்த பிரச்சாரம் சிஎஸ்ஐஆர்- இன் வெற்றிகளை இந்திய மக்களுக்கும் உலகிற்கும் எடுத்துரைக்கும். மேலும் பிரதமரின் கனவான 2047 ஆண்டிற்குள் மேக் இன் இந்தியா புதுமை கண்டுபிடிப்பு முனையமாக இந்தியாவை மாற்றும் வகையில் சிஎஸ்ஐஆர் ஆய்வகங்கள் தங்களின் பங்களிப்புகளை தொடர்ந்து வழங்கும் என தெரிவித்தார்.
AP/TV/RJ
(Visitor Counter : 172
பிரதமர் அலுவலகம்
தேசிய தலைநகர் பகுதியில் காற்று மாசு மேலாண்மைக்காக பிரதமர் அலுவலகம் தலைமையிலான குழு முன்கூட்டியே நடவடிக்கை எடுக்கிறது
பிரதமரின் முதன்மை செயலாளர் டாக்டர் பி கே மிஸ்ரா தலைமையிலான உயர்மட்ட பணிக்குழுவின் கூட்டம் 2020 செப்டம்பர் 18 அன்று நடந்தது.
தேசிய தலைநகர் பகுதியில் காற்றின் தரத்தை மேம்படுத்துவதற்காக அமைக்கப்பட்ட இந்த குழுவின் கூட்டத்தில் தில்லி, பஞ்சாப், ஹரியானா ராஜஸ்தான் மற்றும் உத்திரப் பிரதேசம் ஆகிய மாநிலங்களின் தலைமைச் செயலாளர்கள், மத்திய சுற்றுச்சூழல் அமைச்சகம், வனம் மற்றும் பருவநிலை மாற்றம் அமைச்சகம், வேளாண் அமைச்சகம், சாலை போக்குவரத்து அமைச்சகம், மத்திய மாசுக்கட்டுப்பாட்டு வாரியம் மற்றும் இதர அமைச்சகங்கள் மற்றும் துறைகளின் உயர் அதிகாரிகள் கலந்து கொண்டனர்.
முகமைகளால் எடுக்கப்பட்ட நடவடிக்கைகளும், எதிர்வரும் காலத்துக்கான செயல்திட்டமும் இந்த கூட்டத்தில் ஆய்வு செய்யப்பட்டன.
கூட்டத்தை முன்னதாகவே நடத்துவதற்கு காரணம் சருகுகளை எரிப்பதன் மீது சரியான நேரத்தில் நடவடிக்கை எடுப்பதற்கும், மற்றும் தேவைப்படும் இதர இடையீடுகளுக்கும் தான் என்று முதன்மை செயலாளர் கூறினார்.
ஒட்டுமொத்த நிலைமையை ஆய்வு செய்தபிறகு, பஞ்சாப், ஹரியானா, உத்திரப் பிரதேசம் போன்ற அண்டை மாநிலங்களில் சருகுகளை எரிப்பது கடந்த வருடம் அதிகமாக இருந்ததாக குறிப்பிடப்பட்டது. இதை தவிர்ப்பதற்கு தேவைப்படும் நடவடிக்கைகளை எடுப்பதற்கான பல்வேறு அறிவுறுத்தல்களை முதன்மை செயலாளர் வழங்கினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1656699
(
பிரதமர் அலுவலகம்
ராம்பூர் சாலை விபத்தில் ஏற்பட்ட உயிரிழப்புகளுக்கு பிரதமர் இரங்கல்
ராம்பூரில் சாலைவிபத்தால் ஏற்பட்ட உயிரிழப்புகள் குறித்து பிரதமர் திரு நரேந்திர மோடி ஆழ்ந்த இரங்கலைத் தெரிவித்துக் கொண்டுள்ளார். பாதிக்கப்பட்ட குடும்பத்தினருக்கு அவர் இரங்கலைத் தெரிவித்துள்ளார். மாநில அரசின் மேற்பார்வையின் கீழ், உள்ளூர் நிர்வாகம் அனைத்து இயன்ற உதவிகளையும் வழங்கி வருவதாக அவர் கூறியுள்ளார்.
இது குறித்து பிரதமர் அலுவலகம் வெளியிட்டுள்ள டுவிட்டர் பதிவில் கூறியிருப்பதாவது;
"உத்திரபிரதேச மாநிலம் ராம்பூரில் நடந்த சாலை விபத்து மிகவும் வருத்தமளிக்கிறது. இந்த விபத்தில் உயிரிழந்தவர்களின் குடும்பத்தினருக்கு ஆழ்ந்த இரங்கலை தெரிவித்துக் கொள்கிறேன். காயமடைந்தவர்கள் விரைவில் குணமடைய பிரார்த்திக்கிறேன். மாநில அரசின் கண்காணிப்பில் உள்ளாட்சி நிர்வாகம், சாத்தியமான அனைத்து உதவிகளையும் வழங்கி வருகிறது: பிரதமர் மோடி"
நிதி அமைச்சகம்
5 ஆண்டுகளில் ரூ.50 ஆயிரம் கோடியில் தேசிய ஆராய்ச்சி பவுண்டேசன் திட்டம்
நாட்டில் ஆராய்ச்சிக்கான சூழலை பலப்படுத்தும் வகையில், புதுமை சிந்தனை மற்றும் ஆராய்ச்சி & மேம்பாட்டுக்கு பல்வேறு புதிய முன்முயற்சிகள் 2021-22 ஆம் நிதியாண்டுக்கான மத்திய பட்ஜெட்டில் அறிவிக்கப்பட்டுள்ளன. நாடாளுமன்றத்தில் இன்று மத்திய பட்ஜெட்டை சமர்ப்பித்த மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமன், டிஜிட்டல் பட்டுவாடாக்கள், விண்வெளித் துறை, ஆழ்கடல் வளங்களைக் கண்டறிதல் போன்ற துறைகளில் பல திட்டங்களை அறிவித்தார்.
தேசிய ஆராய்ச்சி பவுன்டேசன்
ஐந்தாண்டு காலத்தில் தேசிய ஆராய்ச்சி பவுண்டேசனுக்கு ரூ.50 ஆயிரம் கோடியிலான திட்டத்தை நிதியமைச்சர் அறிவித்தார். ``நாட்டில் ஒட்டுமொத்த ஆராய்ச்சி சூழல் இதனால் வலுப்பெறும். தேசத்தின் வளர்ச்சிக்கு முக்கியமானதாக அடையாளம் காணப்பட்ட துறைகளில் கவனம் செலுத்துவதாக இந்த ஆராய்ச்சிகள் இருக்கும்'' என்று அவர் தெரிவித்தார்.
டிஜிட்டல் பட்டுவாடாக்களுக்கு ஊக்கம் அளித்தல்
கடந்த சில காலமாக டிஜிட்டல் பட்டுவாடா எண்ணிக்கை பல மடங்கு அதிகரித்துள்ளதாக நாடாளுமன்றத்தில் திருமதி சீதாராமன் தெரிவித்தார். இந்த வேகத்தை முன்னெடுத்துச் செல்ல வேண்டிய அவசியம் உள்ளதாக அவர் குறிப்பிட்டார். டிஜிட்டல் பட்டுவாடாக்களுக்கு ஊக்கம் அளிக்கவும், டிஜிட்டல் பரிவர்த்தனைகள் வளர்ச்சிக்கு இன்னும் உத்வேகம் அளிக்கவும் நிதியளவில் ஊக்கம் தருவதற்கான ஒரு திட்டத்துக்கு ரூ.1,500 கோடி ஒதுக்கப்படுவதாக அமைச்சர் தெரிவித்தார்.
தேசிய மொழிபெயர்ப்பு மிஷன் 
புதிதாக தேசிய மொழிபெயர்ப்பு மிஷன்  உருவாக்க உத்தேசிக்கப் பட்டுள்ளது. இணையதளங்களில் உள்ள நிர்வாகம்-மற்றும்-கொள்கை தொடர்பான விஷயங்களை, டிஜிட்டல் மயமாக்கி இந்தியாவின் முக்கிய மொழிகளில் மொழி பெயர்த்து அனைவருக்கும் கிடைக்கச் செய்வது இத்திட்டத்தின் நோக்கமாக இருக்கும்.
இந்தியாவின் விண்வெளித் துறை
விண்வெளித் துறையின் கீழ் செயல்படும் புதிய விண்வெளி இந்தியா லிமிடெட்  என்ற பொதுத் துறை நிறுவனம் உருவாக்கப்படும். பிரேசிலில் இருந்து இந்தியாவின் நான்கு சிறிய செயற்கைக்கோள்களுடன், அமேசானியா செயற்கைக்கோளுடன் பி.எஸ்.எல்.வி.-சிஎஸ்51 ராக்கெட்டை ஏவுதலை இந்த நிறுவனம் செயல்படுத்தும். விண்வெளி பயணத்துக்கான அடிப்படை அம்சங்களில் நான்கு இந்திய விண்வெளி வீரர்கள் ரஷியாவில் பயிற்சி பெற்று வருகின்றனர். 2021 டிசம்பரில் மேற்கொள்ளப்படும் ககன்யான் மிஷனில் பயணம் செல்ல அவர்கள் இந்தப் பயிற்சி மேற்கொள்கின்றனர்.
ஆழ்கடல் வளம் கண்டறியும் ஆய்வு
பெருங்கடல்களின் வளங்கள் பற்றி நன்கு புரிந்து கொள்வதற்காக ஆழ்கடல் வளம் கண்டறியும் மிஷன் ஒன்று தொடங்கப்படும் என திருமதி சீதாராமன் அறிவித்தார். ஐந்தாண்டுகளில் இதற்கு பட்ஜெட்டில் ரூ.4,000 கோடி அளிக்கப்படும். ஆழ்கடல் வளங்களைக் கண்டறிதல் மற்றும் ஆழ்கடல் பல்லுயிர்ப் பெருக்க சூழலைப் பாதுகாப்பதற்கான திட்டங்கள் இதில் உருவாக்கப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1693887
(
தொழிலாளர் மற்றும் வேலைவாய்ப்பு அமைச்சகம்
பணியாளர்களின் குறைகளை தீர்ப்பதற்காக அமைக்கப்பட்ட 20 கட்டுப்பாட்டு அறைகள் மீண்டும் செயல்பாட்டுக்கு வந்துள்ளன
கொவிட்-19 பரவலின் காரணமாக மாநில அரசுகளால் அறிவிக்கப்பட்டுள்ள கட்டுப்பாடுகளைத் தொடர்ந்து, இடம்பெயர்ந்த தொழிலாளர்களின் பிரச்சினைகளை தீர்ப்பதற்காக 2020 ஏப்ரல் மாதத்தில் அமைக்கப்பட்ட 20 கட்டுப்பாட்டு அறைகளுக்கு தொழிலாளர் மற்றும் வேலைவாய்ப்பு அமைச்சகம் புத்துயிர் அளித்துள்ளது.
பணியாளர்கள் எதிர்கொள்ளும் சிக்கல்களை மாநில அரசுகளின் உறுதுணையோடு தீர்ப்பதற்காக தலைமை தொழிலாளர் ஆணையர் அலுவலகத்தின் கீழ் நாடு முழுவதும் அமைக்கப்பட்ட கட்டுப்பாட்டு அறைகளின் மூலம் லட்சக்கணக்கான தொழிலாளர்களின் குறைகள் கடந்த வருடம் களையப்பட்டன.
கைபேசி, வாட்ஸ்அப், மற்றும் மின்னஞ்சல்களின் மூலம் தொழிலாளர்கள் இந்த கட்டுப்பாட்டு மையங்களை தொடர்பு கொள்ளலாம். அந்தந்த இடங்களில் உள்ள தொழிலாளர் அமலாக்க அலுவலர்கள், உதவி தொழிலாளர் ஆணையர்கள், மண்டல தொழிலாளர் ஆணையர்கள் மற்றும் துணை தலைமை தொழிலாளர் ஆணையர்கள் ஆகியோரால் இந்த கட்டுப்பாட்டு அறைகள் நிர்வகிக்கப்படுகின்றன.  தலைமையிட தலைமை தொழிலாளர் ஆணையரால் இந்த 20 மையங்களின் செயல்பாடுகளும் கண்காணிக்கப்பட்டு மேற்பார்வையிடப்படுகின்றன.
மனிதநேயமிக்க அணுகுமுறையை தொழிலாளர்களிடம் கையாளுமாறும் அவர்களது குறைகளை விரைவில் தீர்க்க உதவுமாறும் அனைத்து அலுவலர்களுக்கும் அறிவுறுத்தப்பட்டுள்ளது.
பெருந்தொற்றின் காரணமாக பெரிய அளவில் சவால்கள் ஏற்பட்டுள்ளதால் பல விதங்களில் பணியாளர்கள் பாதிக்கப்பட்டுள்ளதாகவும், அர்ப்பணிப்பு மிக்க அலுவலர்களின் குழு அவர்களது குறைகளை எந்த அளவுக்கு முடியுமோ அந்த அளவுக்கு தீர்த்துவைக்கும் என்றும்  தலைமையிட தலைமை தொழிலாளர் ஆணையர் தெரிவித்துள்ளார்.
தமிழ்நாடு & புதுச்சேரியில் உள்ள அலுவலர்களின் விவரங்கள், உதவி எண்கள் மற்றும் மின்னஞ்சல் முகவரிகள் கீழே வழங்கப்பட்டுள்ளன.
திரு. அண்ணாதுரை, மண்டல தொழிலாளர் ஆணையர் ), support-dylcchn[at]nic[dot]in, 9884576490
திரு ஆர் சிவகுமார், உதவி தொழிலாளர் ஆணையர் , support-dylcchn[at]nic[dot]in, 9840922016
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1712849